Document ID: 32012R0286

DELEGIRANA UREDBA KOMISIJE (EU) št. 286/2012
z dne 27. januarja 2012
o spremembi Priloge I ter prilog VIII in IX k Uredbi (EU) št. 1007/2011 Evropskega Parlamenta in Sveta o imenih tekstilnih vlaken in s tem povezanim etiketiranjem in označevanjem surovinske sestave tekstilnih izdelkov zaradi vključitve imen novih tekstilnih vlaken oziroma prilagajanja tehničnemu napredku
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1007/2011 Evropskega Parlamenta in Sveta z dne 27. septembra 2011 o imenih tekstilnih vlaken in s tem povezanim etiketiranjem in označevanjem surovinske sestave tekstilnih izdelkov ter razveljavitvi Direktive Sveta 73/44/EGS in direktiv 96/73/ES in 2008/121/ES Evropskega parlamenta in Sveta (1) ter zlasti člena 21 Uredbe,
ob upoštevanju naslednjega:
(1)
Uredba (EU) 1007/2011 določa pravila, ki urejajo etiketiranje ali označevanje izdelkov glede vsebnosti tekstilnih vlaken zaradi zagotavljanja varstva interesov potrošnika. Razpoložljivost tekstilnih izdelkov na trgu Unije se lahko omogoči le, če ti izpolnjujejo določbe navedene uredbe.
(2)
Uredba (EU) št. 1007/2011 zahteva, da je na etiketi navedena surovinska sestava tekstilnih izdelkov, z analizami pa je treba nadzorovati skladnost navedenih izdelkov z navedbami na etiketi.
(3)
Zaradi prilagoditve Uredbe (EU) št. 1007/2011 tehničnemu napredku je treba polipropilen/poliamidna dvokomponentna vlakna dodati na sezname imen vlaken iz prilog I in IX k navedeni uredbi.
(4)
Priloga VIII k Uredbi (EU) št. 1007/2011 določa enotne metode za kvantitativno analizo dvokomponentnih tekstilnih mešanic vlaken.
(5)
Zato je treba določiti enotne preskusne metode za polipropilen/poliamidna dvokomponentna vlakna.
(6)
Direktiva Evropskega parlamenta in Sveta 96/73/ES (2), kakor je bila spremenjena z Direktivo Komisije 2011/74/EU (3), in Direktiva 2008/121/ES Evropskega parlamenta in Sveta (4), kakor je bila spremenjena z Direktivo Komisije 2011/73/EU (5), vsebuje ime tekstilnega vlakna „polipropilen/poliamidna dvokomponentna vlakna“. Ker Uredba (EU) št. 1007/2011 od 8. maja 2012 razveljavlja direktivi 96/73/ES in 2008/121/ES, je treba vključiti navedeno ime vlakna v Uredbo (EU) št. 1007/2011 z veljavnostjo od navedenega datuma.
(7)
Uredbo (EU) št. 1007/2011 je zato treba ustrezno spremeniti -
SPREJELA NASLEDNJO UREDBO:
Člen 1
Priloge I, VIII in IX k Uredbi (EU) št. 1007/2011 se spremenijo, kot je določeno v Prilogi k tej uredbi.
Člen 2
Ta uredba začne veljati na dvajseti dan po objavi v Uradnem listu Evropske unije.
Uporablja se od 8. maja 2012.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. januarja 2012

Labels: 3
7
1
16